《题守拙卷》
明代·黄仲昭

高隐林泉远市朝，半生守拙卧衡茅。浮荣有分从吾好，世事无衡任俗嘲。

袜雀让教称巧妇，斑鸠自合寄成巢。知君妙契濂溪赋，岂向清时作系匏。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。